Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Väkivaltaisuudet jatkuvat Israelissa.
Useita israelilaissiviilejä on haavoittunut vakavasti puukotuksissa.
Israel uskoo, että EU julkistaa lähipäivien aikana -
ohjeet Länsirannan juutalaisasutusten tuotteiden merkitsemiseksi.
Kansainvälinen yhteisö yrittää yhä löytää poliittista ratkaisua Syyriaan.
Keski-Israelissa sattui eilen kaksi iskua.
19-vuotias palestiinalainen ehti puu- kottaa kolmea Rishon LeTsionissa, -
ennen kuin hänet taltutettiin ja pidätettiin.
80-vuotias nainen ja 40-vuotias mies haavoittuivat iskussa kriittisesti -
ja kolmas uhri lievästi.
Kaikki kolme uhria vietiin lähistöllä olevaan sairaalaan.
Hän puukotti sisätiloissa, kaupan sisäänkäynnillä.
Lähistöllä ollut poliisiyksikkö saapui paikalle ja sai taltutettua terroristin.
Hänet tuotiin sisälle kauppaan suojaan vihaisilta sivullisilta.
Israelilainen silminnäkijä kertoi, -
että poliisin onnistui pitää loitolla vihainen väkijoukko, -
joka halusi kostaa palestiinalaiselle.
Tulin tänne, kun kuulin poliisiauton hälytysäänen.
Juoksin paikalle, ja näin ihmisten juoksevan terroristin perässä.
Poliisit olivat jo paikalla.
He saivat iskijän kiinni ja toivat tämän sisälle kauppaan.
Ihmisiä kokoontui tänne keppien ja puulautojen kanssa.
Kuvasin tilannetta hetken.
Poliisi ei päästänyt raivoisaa väkijoukkoa terroristin lähelle.
Toinen hyökkäys sattui Nataniassa, -
jossa palestiinalaismies puukotti 71-vuotiasta israelilaismiestä.
Uhrin kerrottiin olevan vakavassa tilassa. Hänet vietiin sairaalaan.
Palestiinalaishyökkääjä yritti paeta paikalta.
Poliisi ampui häntä useamman kerran alavartaloon ennen pidätystä.
Vaikka väkivaltaisuudet Israelissa jatkuvat, -
juutalais- ja muslimilääkärit jättävät politiikan taakseen -
saapuessaan työpaikalleen Jerusalemin Hadassan sairaalaan.
He ovat hoitaneet sekä iskujen uhreja että hyökkääjiä -
kuluneiden väkivaltaisuuksien aikana, jotka eivät näytä laantuvan.
Sekä juutalaiset että arabit käyttävät tätä samaa sairaalaa, -
joka sijaitsee juutalais- ja arabilähiöiden kupeessa.
Olen Israelin arabi. Tämä on minun maani.
Koen samoin kuin tohtori Schiffman tässä.
Tämä on maani, ja teen työtäni parhaani mukaan.
Näin katson tilannetta.
En siis joka aamu herätessäni ajattele: "olen arabi, en juutalainen".
Keskityn ainoastaan potilaiden hoitamiseen.
Meillä ei ole tietoa siitä, ketkä ovat uhreja ja ketkä hyökkääjiä.
Uhrit ja loukkaantuneet tuodaan tänne ensiapuun.
Emme me erottele heidän välillään.
Esimerkiksi viime perjantaina hoidimme terroristia.
Enemmän tänne on tullut kyllä uhreja, -
mutta olemme myös aiemmin hoitaneet yhtä hyökkääjää.
Emme tiedä etukäteen heidän henkilöllisyyttään.
Hoidamme kaikkia tasapuolisesti.
Israelilaissairaaloissa nähdään harvinaista yhteiseloa, -
vaikka muuten alueella on koettu jo vuosisatoja -
eri ryhmien välistä väkivaltaa.
Israelilaisvirkamiehet uskovat, että EU julkistaa lähipäivien aikana -
ohjeet Länsirannan juutalaisasutusten tuotteiden merkitsemiseksi.
Israelilaisen virkamiehen mukaan asia on jo varma, -
vaikkakin Israel yrittää vielä estää sitä.
Virkamies näkee asian palkkiona palestiinalaisten terrorismille.
EU-virkamiehet -
ovat käsitelleet asiaa erittäin salaisesti tietovuotojen pelossa.
On vielä epäselvää, kuinka sitovat ohjeistukset ovat -
ja mainitaanko merkinnässä "miehitetyt alueet" -
vai ainoastaan valmistuspaikka.
Sitten Länsirannalle. Israelin armeija sulki eilen siviilihallinnon tuella -
Hebronissa sijaitsevan palestiinalaisen radioaseman.
Israelin puolustustahojen mukaan -
asema on lähettänyt vakavaa juutalaisvaltion vastaista kiihotusta -
sekä kannustanut puukotusiskuihin ja väkivaltaan.
Armeija kertoi takavarikoineensa teknistä laitteistoa ja lähettimiä.
Tietojen mukaan radioasema on suljettu jo aiemminkin pari kertaa.
Israelin talousministeri Arie Deri, joka on viivyttänyt hallituksen suunnitelmia-
luonnonkaasuvarantojen nopeasta kehittämisestä, erosi tehtävästään.
Asia merkinnee lisäpotkua teollisuudelle.
Netanjahu hoitaa nyt ulkoministerin ja myös talousministerin salkkua.
Hän ilmoitti hyväksyvänsä texasilaisen Nobel Energyn -
ja israelilaisen Delek Groupin elokuussa solmiman sopimuksen.
Nämä saavat haltuunsa Israelin suurimman kaasuesiintymän -
Leviathanin, mutta ne joutuvat myymään joitakin pienempiä pois.
Ministeri Deri ilmoitti minulle eroavansa talousministerin paikalta, -
jotta suunnitelma saadaan toteutettua. Aion hyväksyä suunnitelman.
Negevin ja Galilean ministeriön nimi muutetaan -
Negevin ja Galilean kehitysministeriöksi.
Olen varma, -
että löydämme ministeri Derille jatkossa jonkin muun tehtävän, -
sillä hän on tärkeän hallituspuolueen johtaja ja kokenut ministeri.
Talousministeri Deri esti hallituksen suunnitelmaa -
kieltäytyen äänestämästä kaasusopimuksen puolesta -
kartelli-kysymyksen vuoksi. Asia liikahtaa nyt eteenpäin Derin erottua.
Derin vastuulla pysyy yhä Negevin ja Galilean kehitysministeriö, -
jonka toimialaa myös laajennettiin.
Sitten Syyriaan. Venäjän ilmavoimat on lisännyt iskujaan.
Viimeisen kahden päivän aikana -
se on iskenyt yli 235:een kohteeseen Syyriassa.
Hmeymimin lentotukikohdasta -
on tehty kahden vuorokauden aikana 131 iskua.
Iskut ovat osuneet 237:ään terroristi- kohteeseen Haman, Latakian, -
Homsin, Damaskoksen, Aleppon ja Raqqan seuduilla.
USA:n ulkoministeri Kerry sanoi, -
että Venäjän on edistettävä poliittista ratkaisua -
eikä vain tuettava presidentti Assadia.
Sekä Assadin hallinnon että kapinallisten edustajat -
ovat neuvotelleet Wienissä poliittisen prosessin aloittamisesta.
Kansainvälisen Syyrian-lähettilään Staffan De Misturan mielestä -
Syyrian hallituksen ja opposition edustajien -
pitäisi olla mukana työryhmissä Wienin neuvottelujen jälkipuinnissa.
Käytyään monia neuvotteluja Syyrian hallitusjäsenten kanssa -
De Mistura totesi, että konfliktin kaikkien osapuolien -
tulisi osallistua ratkaisun etsimiseen.
Olemme keskustelleet Wienin neuvottelujen eri aiheista.
Syyrian hallitus ja oppositio eivät ole olleet läsnä.
Mutta minusta olisi tärkeää, että kaikki syyrialaiset olisivat mukana.
Tämä on tehtäväni, ja niin yritän toimia.
Tarkoituksemme on perustaa työryhmiä, -
mikä on siis yksi seuraus Wienin neuvotteluista.
Käsittääkseni Syyrian ulkoministeri Mouallem -
ilmoittikin yleiskokoukselle, että he aikovat osallistua niihin.
Mutta sen lisäksi tarvitaan konkreettisempaa näyttöä: -
tulitaukoja ja väkivallan vähenemistä. Näin Syyrian kansakin huomaisi, -
että Wienin neuvotteluilla on vaikutusta myös heihin.
Wienissä neuvoteltiin viime perjantaina.
Neuvotteluihin osallistui EU:n ja YK:n ohella 17 maata.
Myös presidentti Assadia tukeva Iran oli läsnä, -
samoin Syyrian kapinallisia tukeva Saudi-Arabia.
Osallistujat vaativat koko Syyrian kattavaa tulitaukoa -
sekä hallituksen ja opposition välisten neuvottelujen jatkumista.
Sopuun ei kuitenkaan päästy siitä, mikä Assadin rooli olisi jatkossa.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman